﻿SORIN CERIN – Îngeri şi Nemurire SORIN CERIN ÎNGERI ŞI NEMURIRE POEME 2 SORIN CERIN – Îngeri şi Nemurire Copyright © SORIN CERIN 2014 for English version Sorin Cerin. All rights reserved. No part of this publications may be reproduced, stored in a retrieval system or transmited in any form or by any means, electronic, mechanical, recording or otherwise, without the prior written permission of Sorin Cerin. Manufactured in the United States of America ISBN-13: 978-1495416033 ISBN-10: 1495416038 3 SORIN CERIN – Îngeri şi Nemurire This book have been published for first time by Paco Publishing House in Romanian language in Romania Copyright © SORIN CERIN 2014 Sorin Cerin. All rights reserved. No part of this publications may be reproduced, stored in a retrieval system or transmited in any form or by any means, electronic, mechanical, recording or otherwise, without the prior written permission of Sorin Cerin. Toate drepturile rezervate autorului. Nici o parte din aceasta lucrare nu poate fi copiata fara permisiunea scrisa a autorului Descrierea CIP a Bibliotecii Naţionale a României CERIN, SORIN Îngeri şi Nemurire / Sorin Cerin. - Bucureşti: PACO, 2014 ISBN: 978-606-665-070-0 4 SORIN CERIN – Îngeri şi Nemurire CUPRINS 1. Îngeri şi Nemurire 2. Moarte şi Destin 3. În noi înşine, de noi înşine 4. Credinţă şi înţelegere 5. Strada sufletului 6. Sclavagism modern 7. Cleşti de nori 8. Flamuri de Lumină Divină 9. Încotro mergem? 10. Înec 11. Scrisori fără adresă 12. Cuvinte şi verbe 13. Hrana cimitirelor 14. Vieţi irosite 15. Trepte spre Dumnezeu 16. Jocuri de noroc 17. Căutând Adevărul Desăvârşirii 18. Magazinul de pompe funebre 19. Tălpile morţii 20. Cărămizi de cuvinte 21. Râs isteric 22. Flori de gheaţă 23. Datori Iluziei Vieţii 24. Libertate absolută 25. Iluzia Vieţii, Timp şi Destin 26. Cunoaştere şi Existenţă 27. Universuri paralele 28. Tumultul sufletului 29. Timp astral 5 SORIN CERIN – Îngeri şi Nemurire 30. Revedere şi Adevăr 31. Sărut din zori de eternitate 32. Ramuri rupte 33. Părul simţămintelor 34. Incertitudine şi Dumnezeu 35. Secetă 36. Maternitate 37. Ora exactă 38. Deşert de catedrale 39. Pariu 40. Bordel primitive 41. Singurătate şi Viitor 42. Rătăcirea cea din urmă 43. La tălpile sentimentelor 44. Deşert 45. Peisaj 46. Sensul lumii 47. Umanism şi religie 48. Circ şi politică 49. Altare de vicisititudini 50. Somnul lumii 51. În viaţa mea 52. Viitor cimitir 53. Timp obez 54. Port pustiu 55. Strigăt de ţărână 56. Venim pentru a merge mai departe 57. Sete de viaţă 58. Dincolo de lumea paşilor 59. Iubire şi pace 60. Valori 61. În zori 62. Greşeală 63. Sculptură 64. Grangurii zilei 65. Vitrina Existenţei 6 SORIN CERIN – Îngeri şi Nemurire 66. Devenind nemuritori 67. Destin şi Viaţă 68. Eşti Dumnezeul din Mine 69. Respiraţia nemuririi 70. Ochii Luminii Divine 71. Troiene 72. Zori cerniţi 73. Ploi pustii şi reci 74. Revedere 75. Dacă 76. Moara Păcatelor 77. La piaţa de vechituri a omenirii 78. Banii libertăţii 79. Jug de boi 80. Lupi desfiguraţi de ură 81. Rămăşaguri 82. Morminte faraonice 83. Prezent alterat 84. Compromis, Dumnezeu şi Satan 85. E vorba de-o vârstă a Timpului meu 86. Târg de oase 87. Aburi descărnaţi 88. În mine 89. Castelul de nisip 90. Ajutaţi-L pe Dumnezeu 7 SORIN CERIN – Îngeri şi Nemurire 1.Îngeri şi Nemurire E atât de multă linişte, pe aripile îngerilor mei, sculptaţi în marmora altei existenţe, unde nu există nici durere şi nici suspin, încât nici ceasurile nu mai au ore sau zile. Îmi străjuiesc mormântul, viselor, speranţelor Iluziilor Vieţii mele, la care mi-am închinat întreaga mea fiinţă, pentru a îngenunchea învins de Nemurire şi nu de Moarte. Cioburi ascuţite de cuvinte, m-au rănit mereu, sângerându-mi sufletul cu indiferenţa lor, tristă şi rece, spunându-mi, că Paradisul nu se poate naşte decât din Infern. Şi-am coborât în infernul simţămintelor, devenind creator. 8 SORIN CERIN – Îngeri şi Nemurire 2.Moarte şi Destin Colţii de foc ai Adevărului, sfâşie carnea putrezită a clipelor, în cimitirele blestemate să suporte moartea, uitării de tot şi de toate. Reptile reci şi nesăţioase, oglindite pe lespezile mormintelor din sufletele noastre, cutreieră cerurile dureroase şi nefericite ale nesfârşirii, din fiecare, spre a da ploaia binecuvântată a vieţii, peste cavourile în care se descompun, trupurile amintirilor, ce-au clădit undeva-cândva, conştiinţe şi vise, iluzii şi deziluzii, fapte şi întâmplări, toate alergând după busola stricată a Destinului, unui Păcat Originar, spre a hrăni iarba unei istorii a nimănui. 9 SORIN CERIN – Îngeri şi Nemurire 3.În noi înşine, de noi înşine Buruieni de imagini ne năpădesc gândurile, care ne urzică menirea, spre a o îndrepta mai repede, către moartea din abatorul vieţii. Tălpi roase de căile întortocheate ale simţirilor, ne duc din ce în ce mai desculţi, spre împlinirea sorţii, către mormântul pe care-l primim, în noi înşine, din ce în ce mai goi şi abătuţi, de noi….. înşine. Potcoave care nu mai aduc demult norocul, au fost pierdute de caii liberi ai cuvintelor, spre a fi aşezate drept borne ale spiritualităţii, unei existenţe efemere. 10 SORIN CERIN – Îngeri şi Nemurire 4.Credinţă şi înţelegere Nu pot să cred în pensula, cu care Dumnezeu ne-a zugrăvit lumea, denumind-o Iluzia Vieţii. Regate fără regi şi oceane fără apă, ne sunt dăruite vieţii de către moartea, datorită căreia ne-am născut. Valori, culturi şi sentimente, ard în flăcările neputinţei, de a ne discerne propriul legământ, în valurile ameninţătoare ale unei memorii, care ne-a adus din moarte la viaţă, spre a ne reîntoarce înapoi, înecându-ne cu arta nonsensului, unei creaţii pe care nu o putem înţelege, decât crezând. 11 SORIN CERIN – Îngeri şi Nemurire 5.Strada sufletului Din ce zăpadă să-mi fi clădit inima, să nu se mai topească, pe strada sufletului, florilor de gheţă răsărite, în zorii flăcărilor cuvintelor, din trupul eternităţii, dorinţei de a te revedea? Câte secole de ninsori, pline de sentimente, să mai îngheţe, pe drumurile fără sfârşit, ale inimii cerului, din ruletele fără sorţi, încremenite în jetoanele, norocului pierdut, la picioarele dorului tău? Câte semne de întrebare, să se mai nască, la tălpile unei catedrale, a simţirii, zidurilor abătute din noi, atât de pline de sfinţii fiecăror clipe, încât au ajuns să se surpe, peste altarele sufletelor noastre? 12 SORIN CERIN – Îngeri şi Nemurire Şi câte vise să se mai fi zdrobit, pe asfaltul rece al rătăcirilor, unor lacrimi de cuvinte, şterse cu dosul, unor palme moarte a Destinelor, ce ar fi uitat de ochii desenaţi de norii, ploilor repezi de priviri, iscate din seninul zâmbetului verilor de dorinţe, care ne tunau şi fulgerau cu sentimente. Şuvoaie de amurguri, sângerează pe obrazul secat de dor, al unei amintiri atât de sărăcite, de zăpezile paşilor mântuiţi, de răceala morţii, ascunse în trupurile viselor, vlăguite de iertarea divină, a celor atât de uitaţi, de natura divină a lumilor, ce par a se sfârşi, în jocul dăruit de viaţă, morţii . 13 SORIN CERIN – Îngeri şi Nemurire 6.Sclavagism modern Noroi de sentimente se răsfiră, sub roţile greoaie ale Timpului, ce ne învârte viaţa, în caruselul suferinţelor, până ce ameţeşte de totului, în braţele morţii. Altare fără credinţe, stau agăţate în chingile Destinelor, sfâşiate obeliscuri ale amorului carnal, vândut pe taraba cererii şi ofertei, cu reduceri, mai ales de sărbătorile religioase ale sfinţilor, ce au ales să se prostitueze în icoanele, unei societăţi a sclavagismului modern. 14 SORIN CERIN – Îngeri şi Nemurire 7.Cleşti de nori Trupuri de cuvinte, stau ucise la colţul străzii sufletului, ce musteşte de sângele, apusului din noi. Cleşti de nori, scot fără milă măselele cerului, care nu mai are cu ce să-şi mai mănânce nesfârşirea, înfometat, îşi plânge ploaia, ce nu va mai putea roade, ţărâna frunţilor noastre, pentru a le spăla de amintiri. 15 SORIN CERIN – Îngeri şi Nemurire 8.Flamuri de Lumină Divină Parcă ropote de aplauze, asurzesc pământul facerii, din care suntem plămădiţi, atunci când, copitele stropilor îngheţaţi, din trupurile noastre, ne lovesc orizontul patimilor. Flamuri multicolore de dorinţe, ne iradiază cu sceptrul Luminii Divine, vrând să ne înfăşoare cu fericire, dar găsesc numai întuneric şi frig, pe aleile pietruite ale vieţilor, ce vor să-şi afle sensul, până la porţile, ferecate şi ruginite ale cimitirelor, de speranţe. 16 SORIN CERIN – Îngeri şi Nemurire 9.Încotro mergem? Încotro să mergem, de unde venim şi de ce avem icoane? O viaţă fără icoane şi-ar pierde sensul, fiindcă pictura sufletului, n-ar mai avea în ce să se înrămeze, ar deveni o simplă imagine, ce ar părea fără conţinut, începând de nicăieri şi sfârşindu-se nicăieri, cum de altfel este realitatea existenţei, fără vălurile Iluziei Vieţii, care fără icoane, nu ar mai avea unde să se aştearnă, spre a ne da încrederea şi Liberul Arbitru, de la roata norocului, acestei lumi bizare. 17 SORIN CERIN – Îngeri şi Nemurire 10.Înec Poduri îngheţate ale păcii cu noi înşine, se surpă în inimi, lăsând să cadă în vâltorile vieţii, gânduri, speranţe, amintiri, virtuţi, simţiri, spre a se îneca, în apa menajeră şi murdară a societăţii. Clipe naufragiate, încearcă să-şi găsească ţărmurile, care se surpă mereu în căutarea fericirii, lăsând să curgă sângele rănilor unei lumi, pe care nu ne-am ales-o. 18 SORIN CERIN – Îngeri şi Nemurire 11.Scrisori fără adresă Ulcioarele patimilor, stau gata să se verse peste focul religiilor, stingând văpaia, ce era gata să topească, talazurile simţirii, pentru a le transforma în plumbul topit, al armelor gata să sfâşie, carnea orizonturilor, care ar mai fi rămas lumii, în dar de la Dumnezeu. Scrisori fără adresă, în care se află scrise destinele noastre, sunt duse de vânturile veşniciei, ce bat cu frigul uitării, pe aleile cimitirelor din sufletele, care undeva cândva, s-au născut şi au iubit. 19 SORIN CERIN – Îngeri şi Nemurire 12.Cuvinte şi verbe Aripi de gheaţă se prăbuşesc, pe cerul cuvintelor, atât de reci încât le-au împietrit inimile, iar sângele le-au devenit, un patinoar al tăcerii, pe care alunecă disperarea. Voci surde tremură doborâte, de troienele prea grele ale verbelor, care nu-şi mai pot duce, propriile acţiuni şi înţelesuri, într-o propoziţie a morţii. 20 SORIN CERIN – Îngeri şi Nemurire 13.Hrana cimitirelor Gheare ascuţite sfâşie paşii, care rătăceau spre împlinire, năvoade de clipe, pândesc sentimentele, pentru a le pescui, în apa tulbure a vieţii, ca mai apoi, să fie duse, la fabrica de conserve a morţii, spre a fi vândute ca amintiri, drept hrană cimitirelor, pentru cei care trăiesc prezentul, hrănindu-se cu trecutul, care le alimentează viitorul. Arbori încă verzi, de sentimente şi speranţe, stau tăiaţi, ambalaţi şi conservaţi, la margine de drum al Destinului, spre a fi duşi, în frigul de sfârşit de lume al deznădejdii, şi vânduţi, pentru a ne mai încălzi Deşertăciunea, care ne cere mereu, plata chiriei de a exista, în această lume. 21 SORIN CERIN – Îngeri şi Nemurire 14.Vieţi irosite Râuri de vise neîmplinite, brăzdează ţinuturile somnului adânc, al sufletelor Iluziilor Vieţii, ce par a nu se mai trezi niciodată, în zorii Adevărului. Voci înfiorătoare, fiind pe punctul de a se îneca, încă se zbat, cu propriile lor clipe deşarte, încercând să ajungă, la unul dintre malurile, binelui sau chiar ale răului, frumosului sau urâtului, pentru a cere un nou Destin, văzundu-şi vieţile irosite în prag de moarte. 22 SORIN CERIN – Îngeri şi Nemurire 15.Trepte spre Dumnezeu Ştiaţi că şi Apocalipsa îşi are treptele ei spre infern sau paradis? Că fericirea poate fi cumpărată cu iluzii într-o lume iluzorie? Doar Adevărul eternităţii unei Clipe, nu poate fi de vânzare, fiindcă el întrupează mai mult decât orice, el este adevărata faţă prin care putem, să-L percepem pe Dumnezeu. 23 SORIN CERIN – Îngeri şi Nemurire 16.Jocuri de noroc Zarurile măsluite ale credinţei, sunt aruncate cerşetorilor de noroc, pe masa putrezită şi tăcută a morţii, unde ochii iscoditori ai suferinţei, mai caută numerele câştigătoare, pentru înălţarea altor şi altor biserici, de vorbe goale şi Iluzii ale Vieţii. Fumul înecăcios al sufletelor deşarte, inundă încăperea din cazinoul sufletelor, unde vocile par mai degrabă blestemate, anunţă o nouă tragere la ruleta ruginită, ce va mai naşte o nouă zi, la fel de pierdută şi datoare ca toate celelalte, Existenţei, proprietara jocurilor de noroc ale Destinului. 24 SORIN CERIN – Îngeri şi Nemurire 17.Căutând Adevărul Desăvârşirii Am căutat Desăvârşirea, convins fiind că lumea are partea ei de Adevăr. Scrutez absolutul cerului vieţii, şi nu pot să înţeleg de ce cade neputincios, peste orizontul dorinţelor, fără să dorească vreodată, a le înţelege sau a le împlini. Mă afund în ţărâna corpului meu, plin de nevoi, dat casă a sufletului de un Dumnezeu, pe care nu L-am înţeles niciodată, de ce a fost nevoit, să nască şi să lase păcatul în lume, când putea atât de bine să nu o facă? Ce am înţeles? este că acolo unde cauţi Adevărul, vei găsi în cele din urmă, după minciuni şi alte Iluzii ale Vieţii, Moartea, alături de propriul Dumnezeu. 25 SORIN CERIN – Îngeri şi Nemurire 18.Magazinul de pompe funebre Lumea este, un magazin de pompe funebre, ale Iubirii, de unde clienţii se aprovizionează din plin, cu panglici triste de culori cernite, pe care sunt scrise texte de dragoste, adresate celor părăsiţi, din care nu lipseşte eternul: ”În memoria…”, cutărui sau cutărui sentiment, aşezat la coroana încornorată, de alte şi alte panglici, strânse de-a lungul vieţii, spre a fi duse cu dricul clipelor, spre cimitirul patimilor, fără de care Existenţa, ar fi mult mai săracă. Ciocli gândurilor scormonesc, prin mormintele amintirilor, săpând adânc în ţărâna, din care ne-a plămădit Dumnezeu, sperând că poate vor găsi odată şi odată, motivul pentru care, nu putem învăţa niciodată, să murim aşa cum scrie, în bibliile lor de ciocli, unde moartea este o viaţă, ce merită înfrumuseţată cu sicrie de speranţe, cât mai noi şi mai scumpe, 26 SORIN CERIN – Îngeri şi Nemurire aşezate în catedralele luxoase, ale nebuniei de a fi om. 19.Tălpile morţii Tulpini de iluzii ne menţin zilele, ce vor cădea asemeni unor frunze ruginite, din calendarul Destinului, la tălpile Morţii. Paşi plumbuiţi de zgârcenia Timpului, se afundă în mocirla, din care Dumnezeu ne-a clădit trupurile, pentru a se desfăta, cu suferinţa, disperarea şi alte greutăţi ale noastre, cei lipsiţi de uşurarea zborului etern al veşniciei. Iedera simţurilor, încă se mai agaţă, de pereţii mucegăiţi, ai catedralelor iubirii, sperând la Viaţa de Apoi. 27 SORIN CERIN – Îngeri şi Nemurire 20.Cărămizi de cuvinte Regii lacrimilor atâtor religii, şi-au făcut palatele râsului de cleştar, din plânul oamenilor. Cărămizi de cuvinte, stau pline de igrazia patimilor, să clădească noi garduri ale veşniciei, care să ne apere de absolutul adevărului, preamărind Iluzia Vieţii. Meşteri sprinţari cu nume de clerici, aleargă zglobiu în căutarea mortarului financiar, care să le cimenteze cărămizile cuvintelor, ferindu-se de mizeriile lumii, cu promisiunile deşarte, agăţate de frunţile lor machiavelice, că oamenii vor scăpa de toate nenorocirile, prin şi mai multă suferinţă. 28 SORIN CERIN – Îngeri şi Nemurire 21.Râs isteric Câtă pace să fi avut Dumnezeu în sufletul Său, încât şi-a dorit o creaţie, cu atâtea răzbunări, păcate şi patimi? Cât de mult trebuia să se fi plictisit, dacă toate bisericile zilelor, trebuiau ridicate cu suferinţă, deziluzii şi sânge? Ce durere Să-L fi mânat, de a ne da în cele din urmă, până şi râsul isteric de noi înşine, atunci când privim la Păcatul Originar, cum se ascunde în tiparele genelor noastre? 29 SORIN CERIN – Îngeri şi Nemurire 22.Flori de gheaţă Nu există zi a respiraţiei acestei lumi, care să nu se sfârşească, în amurgul ce naşte noaptea somnului, prin care Iluzia Vieţii, ne ascunde Adevărul Absolut. Florile de câmp din trăirile noastre, se vor transforma în florile de gheaţă, din sângele apusului, ce vor fi culese de Moarte, spre a fi dăruite Timpului înflăcărat, ce fierbe după o nouă zi. Odată ajunse în braţele de foc ale Timpului florile de gheaţă se vor topi, devenind, apa vieţii ce va naşte noi şi noi Destine. 30 SORIN CERIN – Îngeri şi Nemurire 23.Datori Iluziei Vieţii Lumea cunoaşterii, este o scrisoare fără început sau sfârşit, fiindcă nu ştim, de unde venim şi nici unde ne va duce, Adevărul Absolut, după ce vom părăsi Iluzia Vieţii. Vom rătăci, prin carnea putrezită a clipelor morţii, sau Timpul, va rămâne doar o amintire uitată a Eternităţii? Ne vom mai întreba vreodată, cine suntem dacă nu vom mai fi, datori Iluziei Vieţii cu o moarte? 31 SORIN CERIN – Îngeri şi Nemurire 24.Libertate absolută Paşi de vise, repezi de cascade, merg greoi, prin carnea anotimpului inimii, ce nu mai pot nici să doară, atât de adânc tună aceştia, în bătăile firave ale sângelui, ce umezeşte cu sudoarea privirii în gol, tâmplele Destinului. Râuri mulse din vaca sacră a norilor, inundă ţărâna spirituală, a Liberului Arbitru, spălându-l cu Iluzia Vieţii, ca să putem crede că există, Libertate Absolută. 32 SORIN CERIN – Îngeri şi Nemurire 25.Iluzia Vieţii, Timp şi Destin Fire din nisipul Eternităţii, plătesc tributul suferinţei, Clepsidrei Creaţiei, în numele Existenţei, pentru ca noi să fim, o conştientizare cu timpi şi spaţii, care ştie că ţărmul naşterii, e spălat de valurile apei vieţii, iar cioburile fericirii, te rănesc uneori mai mult decât moartea. Ceaţa ridurilor viitorului, e inundată de trecutul posomorât, atât de tăcut, încât încremeneşte, îngheţând, fiecare moment al prezentului, în Eternitate, încercând să ne dea Iluzia Vieţii, că există destul Timp, să ne putem conştientiza, Destinul şi Moartea. 33 SORIN CERIN – Îngeri şi Nemurire 26.Cunoaştere şi Existenţă Cât curaj să fi avut Dumnezeu, să ne lase simţirea, ştiind că Existenţa fără conştientizare, nu poate fi, că un Univers necunoscut, nu există. Totul se reduce la cunoaştere, iar dacă aceasta dispare, întreaga lume se destramă, cu naşterea şi moartea ei cu tot. Ar fi păcat să nu cunoaştem, sau preferăm, Păcatul Originar al Cunoaşterii, pentru a exista? 34 SORIN CERIN – Îngeri şi Nemurire 27.Universuri paralele În tumultul Universurilor paralele, se sparg spaţiile şi visele Lui Dumnezeu, asemenea paharelor la petrecerile bahice, că să înlăture ghinionul. Dimensiuni pe care mintea nu le poate concepe, joacă la ruleta norocului, propriul nostru Destin. Faceri şi desfaceri, cunoaşteri şi necunoaşteri, vieţi şi morţi, toate se regăsesc pe taraba părăsită a Creaţiei, care nu-şi mai poate plăti datoriile Destinului, oricât de multe suferinţe şi deziluzii ar aduna. 35 SORIN CERIN – Îngeri şi Nemurire 28.Tumultul sufletului Înot prin apa tulbure a viitorului, neştiind cât de adâncă poate fi suferinţa, de a nu te revedea, sens al Existenţei mele, cel născut pentru a te plămădi, o stea alături de Destin, să-mi străluceşti calea spre Moarte. Privesc spre cerul spart în cioburi de dor, care rănesc orizontul, plin de sângele întrebărilor, ce-mi inundă calea spre tine, ţărm al fericirii, atât de îndepărtat, de suferinţa şi deznădejdea mea, încât pare că nu-l voi atinge niciodată, atât de naufragiată-mi este, Clipa eternităţii, care ar vrea să te îmbrăţişeze, cu tot tumultul sufletului meu. 36 SORIN CERIN – Îngeri şi Nemurire 29.Timp astral A încremenit gheaţa Cuvântului în mine, mergând printre tăcerile de sfârşit de lume, ale privirii unui cer, ce pare că şi-a sfâşiat orice înţeles, al cămăşii orizontului pe care îl îmbrăcase, undeva-cândva sfidător, cu gândul la Eternitatea, pe care o credea fără sfârşit, neştiind că se poate sparge oricând, în ochii grei, de plumb, al norilor alergaţi pe bolta unui suflet, ce încă mai duce dorul stelelor, pentru care a fost blestemat, să nu le mai vadă niciodată, strălucirea divină, ce readuce trecutul Universului, în prezentul deşertăciunii de azi, unde tu nu mai exişti, alături de mine. 37 SORIN CERIN – Îngeri şi Nemurire 30.Revedere şi Adevăr Naufragiez pe marea amintirii, alături de sirenele tăcute ale Clipelor, ce par a-şi fi uitat cântecele vrăjilor, pentru totdeauna. Talazuri de speranţe se surpă, pe tâmplele încruntate şi încremenite ale Adevărului, ce par a străbate întregul Univers dintre noi, desculţe, iar cioburile nesăbuite de întrebări, le taie tălpile, sângerând cu lacrimile ploilor de vise cernite, ce încă ne mai cad în genunchii sorţii, implorându-ne să ne revedem. 38 SORIN CERIN – Îngeri şi Nemurire 31.Sărut din zori de eternitate Crengi uscate şi părăsite, stau legate de trunchiul umed al Amintirii, asemeni albumelor iubirii, cu fotografiile îngălbenite, de remuşcările ce par, ale unui Timp al nimănui, căruia îi vine să-şi smulgă părul tuturor clipelor, rămase în sertarele gândurilor ascunse, de cotidianul insalubru al prezentului, doar pentru a uita, de frunzele verii care le-au dat, nemărginirea unei împliniri solare, ce acum s-a transformat, în ţărâna lacrimii de uitare, a dorului sfâşietor, al unui sărut din zori de eternitate, prelins la colţul ochilor tăi. 39 SORIN CERIN – Îngeri şi Nemurire 32.Ramuri rupte Rătăcit în noaptea din mine, încerc să caut zorii inimii tale, ale cărei paşi de amintiri, lasă urme adânci în zodia gândurilor mele, umplute de rădăcinile stropilor de nelinişte, atunci când plouă cu Destin, peste ramurile rupte, din trunchiul fericirii, al vieţii mele. Festin de vorbe-n vânt, duse haotic spre nicăieri, pe străzile pustii ale sufletului, mă lovesc cu insistenţa neînţeleasă a morţii, de mine însămi. 40 SORIN CERIN – Îngeri şi Nemurire 33.Părul simţămintelor Pe asfaltul fericirii, nimeni nu mai astupă gropile sentimentale, în care au îngheţat doruri neînţelese, ce nu vor mai zbura niciodată, dincolo de părul simţămintelor tale, acum, atât de tuns şi de coafat, încât nimeni nu va afla vreodată, cum era atunci când alături de mine, devenea dus, spre toate cardinalele sufletelor noastre, atât de încâlcit, încât nici măcar un frizer de talia Timpului, n-ar fi reuşit să-i dea o formă concretă, spaţiului care nu mai exista, dintre mine, tine şi Destin ... 41 SORIN CERIN – Îngeri şi Nemurire 34. Incertitudine şi Dumnezeu Mă rup de mine, coală de hârtie, pătată cu Păcatul Originar, pe care Dumnezeu mi-a scris Destinul, ca mai apoi să-L strivească, sub paşii unei societăţi, atât de debusolate şi bolnave, încât nu ştie dacă următoarea zi, îi va mai aparţine Timpului sau Morţii, incertitudine cu miresme de cimitir al valorilor, înecate într-o morală la fel de greţoasă, precum sunt idolii ce-o clădesc, cu limbile lor bifurcate de şerpi veninoşi, care impart Adevărul după bunul plac, al intereselor meschine şi obscure, de trântori ahtiaţi după un Dumnezeu, zugrăvit după chipul şi asemănarea lor, de gunoaie subumane. 42 SORIN CERIN – Îngeri şi Nemurire 35.Secetă E atât de multă secetă în zâmbete, pe această lume a deşertăciunii, încât până şi muşchii verzi ai amintirii, s-au uscat pe lespezile dorului, pe cavourile cimitirelor speranţei. Soarele pustiitor al politicii, arde cu flacăra nepăsării, din catedralele de gânduri, frământate, dospite, coapte, ce ne învăţau cândva, cum să murim, ca acum să ne arate calea, spre oaza Iluziai Vieţii, unde sperăm să mai găsim apa, care să ne aducă împlinirea. 43 SORIN CERIN – Îngeri şi Nemurire 36.Maternitate Maternităţi de clipe, incendiate de morală, nasc viitorii avortoni, ce vor împânzi societatea, morţilor vii ai sentimentelor, din cugetele şi visele noastre. Sicrie de cuvinte, stau înşirate şi tăcute, la porţile fericirii, spre a prelua, nou născuţii patimilor noastre, Feţi Frumoşi ai fericirii, care nu vor mai fi frumoşi, niciodată, ci la fel de descompuşi, precum orice cadavru al Destinului, hărăzit de Dumnezeu, Păcatului Originar. 44 SORIN CERIN – Îngeri şi Nemurire 37.Ora exactă Ceasuri de priviri, cu cadranele viselor sparte, privesc prin cioburile aburite ale sufletelor, sângele apusului de dorinţe carnale, pe care ar vrea să-l taie, ca mai apoi să ţâşnească, pe feţele pline de profan, ale ridurilor ce le străbat timpii, către moarte. Ore din ce în ce mai exacte, stau căţărate în pomul vieţii, spre a ne împietri odată pentru totdeauna, orice libertate a momentului, de a fi noi înşine, cei debusolaţi, de boala societăţii de consum, care ne consumă, pe noi înşine, zi de zi, ceas de ceas. viaţă de viaţă. 45 SORIN CERIN – Îngeri şi Nemurire 38.Deşert de catedrale Aripi de înger, proslăvesc pustiul din noi, prin deşertul de catedrale ale iubirii, care ne îngenunchează sufletele, cu promisiunea Vieţii de Apoi, ce poate fi mai bună decât cea de azi, dacă nu le întrebăm Dumnezeul, a toate dătător şi atotputernic, de ce? Nu puteam cunoaşte fără păcat? Dacă Dumnezeu cunoaşte, păcătuieşte? Să fi greşit Dumnezeu păcătuind cu noi? Să nu fi ştiut Dumnezeu că va greşi sau a făcut-o intenţionat? De fapt cine şi ce este Dumnezeu? Oare nu tot ceea ce nu putem fi noi? 46 SORIN CERIN – Îngeri şi Nemurire 39.Pariu Te caut Lumină Divină, prin întunericul acestei vieţi, ce pare că şi-a pierdut propriul Destin, la masa de joc al unui Dumnezeu, care nu s-a mai oprit din a paria, cu întregul Timp al lumii, plătit şi răsplătit, cu atâtea şi atâtea, suferinţe, abuzuri, despărţiri, deşertăciuni, cu inimi ce par a cădea, în genunea neantului deşertăciunii, pentru totdeauna. Toamne ofilite de săruturi, profane şi lascive, se vor primăveri, pe taraba prostituţiei de vise, a Iluziei Vieţii. 47 SORIN CERIN – Îngeri şi Nemurire 40.Bordel primitiv Banii clipelor, sunt cheltuiţi de Instinctele Vulgare, care tălhăresc la colţul străzii Prostituţiei, unde se află bordelul primitiv, cu nume de Religie, ce are mereu porţile larg deschise, pentru cei care sunt milostivi, cu sicriele milei, din care vor fi întreţinute, atât fetele ce dansează în straie preoţeşti, cât şi cimitirele de Adevăruri, descompuse şi putrezite, ale unei lumi, al cărei sens, până şi Dumnezeu L-a uitat, atunci când se găndeşte la Moarte şi Destin. 48 SORIN CERIN – Îngeri şi Nemurire 41. Singurătate şi Viitor Când toate visele vieţii mele, te vor aduce în palma iubirii muncită, de clipele în care erai Dumnezeul fiinţei, pe care nu o voi cunoaşte niciodată. Ninsori de aripi ce cad sfârtecate, de flăcările în care ne-am ars Destinele, vieţi la porţile cimitirelor de sentimente, regăsite într- un sărut al fumului Existenţei, în care ne-am pierdut, pentru totdeauna privirile orbite, de noi înşine. Eram o inimă care nu-şi mai recunoaştea Timpul, în care ne-am scăldat visele, devenite coşmaruri, în singurătatea unde nici infinitul, nu mai exista în noi, cei închişi pentru totdeauna în libertatea, ce ne zbura Prezentul, săruturilor şi întâlnirilor, fără ceasuri, zile sau ani, unde ne aşteptam Viitorul, neştiind că era mort mai demult decât Vremea, sufletelor noastre. 49 SORIN CERIN – Îngeri şi Nemurire 42.Rătăcirea cea din urmă Mergeam spre steaua neînţelesului, crezând că mă va duce, spre rătăcirea cea din urmă, a parastasului Luminii Divine, salvată din flăcările, iubirii în faţa căreia am îngenuncheat, măsluindu-mi zarurile Destinului, prin promisiuni date Timpului, al cărui înţeles devenise Moarte. Căi nenorocite de noroc, mă lovesc cu labirintele pierdute, în buzunarele peticite ale Viitorului, care încă-şi cerşesc, pe strada Destinului meu, Viaţa, zilelor iubirii noastre, din sânul căreia te-am pierdut, pentru totdeauna. 50 SORIN CERIN – Îngeri şi Nemurire 43.La tălpile sentimentelor Să nu-mi spui că norii certurilor, nu-şi pot plânge ploile care ne spală pălmile, bătătorite de sudorile muncilor unui Destin, care ne-a alergat, spre orizonturile sângelui scurs, la tălpile sentimentelor, unde am îngenuncheat şi noi, lovindu-ne de Uitare. Şi am săpat adânc în firea cuvintelor, căzând epuizaţi de greutatea stâncilor, care încă ne mai despărţeau, de virgule, verbe şi înţelesuri, ce ningeau pe munţii dragostei, pe care aveam să-i străbatem, pentru a descoperi, cât de înalte ne pot fi sufletele. 51 SORIN CERIN – Îngeri şi Nemurire 44.Deşert Poduri de priviri stau pierdute, încercând să unească, infinitul uitării cu finitul regăsirii, într-o metamorfoză a Iluziei Vieţii, mereu verde şi plină de întrebări, ale căror răspunsuri devin neînţelesul divin, al condiţiei noastre umane, de a fi o umbră, în deşertul solar însetat de fericire, traversat de caravanele Clipelor, spre zările descompunerii. Dune de nisip, se agită în zvârcolirea ancestrală a morţii de dinainte de naştere, căutând preţioasele clepsidre-suflete, spre a naşte noi Timpi, scurgând măreţia eternităţii, în minusculele simţiri, ale cunoaşterii şi conştientizării, acestei lumi, ce vor deveni oameni. 52 SORIN CERIN – Îngeri şi Nemurire 45.Peisaj Aripi de cremene lovesc cerul inimilor, aprinzându-le candela ruginită, din cimitirul părăsit al viselor. Porţi uriaşe desfac Nemărginirea, înlănţuită până acum de condiţia umană, spre a fi redată Morţii. Armate de stropi ai gândurilor, mărşăluiesc în cinstea ploii Destinului, ce spală faţa vieţii prăfuită de deşertăciuni şi suferinţe. Ogari ologi şi naivi, vor să prindă trenul fericirii, abia târându-se prin ghena infernului acestei lumi. 53 SORIN CERIN – Îngeri şi Nemurire 46. Sensul lumii De ce dreptatea devine deşertăciune, paradisul se transformă în infern, iar fericirea, piatra de moară a simţirii? Câte patimi vor mai învia religiile firii, pentru a învăţa să murim, aşa cum ne cere Existenţa? Pentru a câtea oară păcatele pot fi învinse, de autoproclamatul bine, care ne duce numai spre rău? Cine ştie câte iluzii deşarte mai avem de învins, pentru a ne înţelege, sensul lumii în care trăim, dacă acesta mai există? Care cunoaştere poate conştientiza, doar prin adevărat nu şi prin falsul, ce nu are nici o legătură cu Adevărul Absolut, ci doar cu Iluzia Vieţii? 54 SORIN CERIN – Îngeri şi Nemurire 47.Umanism şi religie Sfinţii zarurilor necâştigătoare ale religiilor, îşi mai deschid un cazinou de fală, cu altare măsluite şi icoane pentru câştig, unde toţi credincioşii jocurilor vieţii, vor putea umple cutiile milei, cu noi şi noi Clipe, din ce în ce mai scumpe. Lumi bolnave care ne macină destinele, la moara desfătării politice, a parlamentelor de şacali, hiene sau alte vieţuitoare, deprinse cu arta culinară, a hoiturilor verbale în putrefacţie, ce au fost cândva zâmbete, priviri, trupuri, paşi, pe aleile reci ale Creaţiei, prea plictisită şi sătulă, de duhoarea apei vieţii, devenită menajeră, odată scursă din păcatele obligatorii şi originare, ale fiinţelor care se mai cred umane. 55 SORIN CERIN – Îngeri şi Nemurire 48.Circ şi politică Râsul sinistru al Creaţiei, a inventat arta circului politicii, unde clovnii momentelor de neuitat, fac tumbe printre fraze pompoase, aplaudate la scenă deschisă de către, o mulţime mulţumită cu firimiturile promisiunilor, de a devora într-o zi, aceleaşi hoituri sinistre, ca şi fiarele care-şi fac numerele de dresaj, în manejul ros de obedienţă, al societăţii de consum, unde se consumă fiecare om, din ce în ce mai însingurat, lăsat de izbelişte, pe taraba cu galantare stricate, ale Existenţei. 56 SORIN CERIN – Îngeri şi Nemurire 49.Altare de vicisititudini Prin ce stele să fi călătorit atomii sângelui, până să capete simţirea din noi, cei lepădaţi de Dumnezeu la creaţie, şi daţi pe nimic, păcatelor de a fi oameni? Altare de vicisititudini ne spală lanţurile viselor, care ne-au dat sclavia libertăţii, de a crede în tot ceea ce dorim, ca să primim în cele din urmă doar Moartea. Feţe făţarnice de heruvimi ai dragostei, ce par statui reci şi insensibile, ne privesc din spatele scuturilor paradisiace ale altor lumi, de unde ne săgetează cu promisiunile vulgare, atât de sacre, profanului din noi, de a crede şi a nu cerceta, globul de cristal în care Dumnezeu, ne-a ghicit undeva-cândva, Viitorul. 57 SORIN CERIN – Îngeri şi Nemurire 50.Somnul lumii Nelinişti şi coşmaruri asezonate cu incertitudini, o reţetă perfectă pentru somnul, de a trăi în această lume a Iluziei Vieţii, dintre două morţi, cea de dinainte de naştere şi cea de după viaţă. Poate că acest vis consistent şi lucid, îl avem în timp ce într-o altă lume, dormim adânc, urmând a ne trezi acolo, după ce vom muri aici, în zorii în care ne vom şterge, cearcănele amintirii acestei vieţi ciudate. Poate unii dintre noi, vor dori să mai doarmă, regretând că s-au trezit, pe când alţii vor fi fericiţi că au scăpat, de coşmarul acestei lumi, şi câţi nu vor fi astfel? 58 SORIN CERIN – Îngeri şi Nemurire 51.În viaţa mea Lovit, m-am ridicat, peste cerul vieţii mele, fără să-mi car norii deznădejdii, alături de mine. Mereu am fost o gară, unde trenul despărţirii era doar o Clipă, iar Eu, cel care-l lăsam să pornească, spre noi şi noi lăcaşuri din sufletul meu. Să pot privi din zâmbetul întunecat al sorţii, mi-a trebuit mai mult Adevăr decât oricui, salvat de viaţa Păcatului meu Originar, pe care nu l-am plătit niciodată. Şi da, te-am aşteptat, dinainte de mine cu o Moarte, care să-mi spună cât de multă iubire, ar mai putea muri dincolo de regrete, zâmbete sau alte lumini sau umbre, din Destinul vieţii mele. Cine sunt dincolo de mine însumi, în afară de nesfârşitul care abia acum învaţă, de ce eternitatea iubirii trebuie să trăiască, pe taraba de vechituri unde nimeni nu-şi poate plăti, taxa de maternitate a Nemuririi, 59 SORIN CERIN – Îngeri şi Nemurire pe care am crezut-o pe Cuvânt, şi care mi-a închiriat viaţa şi eternitatea ei? Doar înţelesul eternităţii mi-a dat avânt, fiindcă era gratuită la porţile vieţii mele, însetat şi rupt de moarte i-am băut sufletul, care mi-a cuprins ziua naşterii mele. Şi am părăsit moartea despărţirii de mine însămi, unde erai Clipa al cărei Destin era să-l regret, când îmi sărutai împlinirea pe care nici măcar, Soarele Destinului meu nu ar fi făcut-o niciodată, oricât de mult Cer ar fi fost în preajma lui. Şi te-am iubit cum doar Dorul, îşi poate vărsa lacrimile, Apei Vieţii din inima lui, ce încă mai bătea stâncile amintirii, cu sufletul tău. Atunci am decis să mă rup de mine însămi, pe calea de dinaintea naşterii, ce m-ar fi adus într-un vis, pe care la trezire, nu l-aş mai fi putut descifra, fără de noi, devenind steaua la care visam, amândoi. 60 SORIN CERIN – Îngeri şi Nemurire 52. Viitor cimitir Eram atât de singur, fără lacrima fiinţei tale, încât m-am înecat în sufletul rădăcinilor, din care ai devenit, prinţesa viselor Timpului meu. Ştii atât de bine că m-am născut, ca să-mi învăţ Moartea pe de rost, să nu-i greşesc nici măcar o strofă, din piesa vieţii ce mi-a fost dată, acestei lumi. Eram atât de multă Lumină Divină, încât până şi naşterea mea s-a întrebat, dacă e bine să moară odată cu Timpul, ce ne-a distrus Eternitatea de dinainte de a fi, ţărână cu suflare de viitor cimitir. 61 SORIN CERIN – Îngeri şi Nemurire 53. Timp obez Arcurile ruginite şi descompuse ale Cunoaşterii, abia-şi mai pot susţine Timpul, din ce în ce mai obez, de când recoltele de deşertăciuni, suferinţe, vanităţi, orgolii, debusolări, lăcomii,minciuni, furturi,înşelătorii, tâlhării şi crime, au atins noi recorduri sociale, iar preţul acestora la Piaţa Vieţii, a scăzut atât de mult, încât nu există Clipe, care să nu şi le poată permite, oricând,la orice oră, din sacralitatea zilei sau profanul nopţii. 62 SORIN CERIN – Îngeri şi Nemurire 54.Port pustiu Adesea suntem un port pustiu, fără nici un vapor, fie el şi al nebuniei morilor de vânt, unde pare că niciodată nu se întâmplă nimic, ce stă părăsit la margine de catedrală a speranţei, care vrea să creadă în minunea, de a vedea odată şi odată catargele, valurilor de simţiri şi trăiri, pe care doar tainele întâmplării ţi le pot da. Pescăruşii inimilor zboară spre nicăieri, pierduţi prin buzunarele nesfârşite ale unui cer, prea lacom cu tot ce a mai rămas din dor, devorator şi sadic, arată spre noi orizonturi, pe care nimeni nu le va putea atinge vreodată, în zările sângerii ale Iluziei Vieţii. 63 SORIN CERIN – Îngeri şi Nemurire 55.Strigăt de ţărână De ce ne-a creat Dumnezeu, strigăt de ţărână, salcie despletită, plină de remuşcări ale absurdului, care umbreşte apa murdară a Iluziei Vieţii, pentru a-şi spăla pletele Clipelor, căzute şi decăzute, în noroiul trupurilor? Câtă sfinţenie să existe în bordelurile societăţii, unde ne sunt vândute destinele, pe post de dame de companie, oricărei Bancnote cu însemnele profane, ale unei bănci bătrâne şi libidinoase, unsă cu toate relele pământului, care vinde şi amanetează, iubiri, sentimente, absolut orice, la preţul bursei norocului, botezat de Dumnezeu cu nume de Întâmplare. 64 SORIN CERIN – Îngeri şi Nemurire 56. Venim pentru a merge mai departe La margine de Adevăr, nu poţi afla niciodată iubirea, care niciodată nu va şti să-ţi spună, de unde vine şi unde se duce, la fel ca şi fiinţa, care se naşte din neant şi merge spre nicăieri, destinaţii, care s-au vândut cel mai scump, în istoria omenirii, pe tarabele religiilor, în numele cărora, crimele deveneau deseori o datorie de onoare, iar criminalii sufleteşti ai Iluziei Vieţii, nişte sfinţi numai buni de pictat, pe zidurile reci şi igrazioase ale bisericilor din noi înşine, cei care continuăm să venim pentru a merge mai departe. 65 SORIN CERIN – Îngeri şi Nemurire 57. Sete de viaţă Naufragiez prin jungla de granit a absurdului, vrând să devin pietrarul Iluziei Vieţii, să sculptez noi şi noi trăiri, pe care să le expun în menajeria de piatră, a sufletului tumultului din mine, încercând să ies la liman, năucit de strigătele fiarelor cotidiene, cu colţii însângeraţi de dorul prăzii, unor noi jgheaburi de momente, prin care se scurge apa vieţii, atât de departe, încât de fiecare dată, negreşit, fără nici o eroare a Lui Dumnezeu, ajungem în braţele misterioase ale Morţii, însetaţi de noi înşine, de întrebarea, dacă am fost cu adevărat, o umbră a Iluziei Vieţii, sau nici măcar atât? 66 SORIN CERIN – Îngeri şi Nemurire 58.Dincolo de lumea paşilor Toate cascadele, sentimentelor mele, se scurg, în marea sufletului tău, pe care-mi navighează dorul, purtat de valurile destinului, alături de care, face cruce, în cimitirul rece al despărţirii, de dincolo de lumea paşilor, ce şi-au pierdut până şi căile, care ne întâlneau, undeva-cândva, naşterea unei lumi, a stelei noastre. Nici întunericul Universului, nu se putea împotrivi, Luminii Divine, ce răsărea, din infinitul şi eternitatea iubirii, care acum pare că nici nu s-a născut, vreodată….. De ce? 67 SORIN CERIN – Îngeri şi Nemurire 59.Iubire şi pace E atât de rece, în zâmbetul deşertului, din hora fără cântec, a fericirii, încât au încremenit, până şi visele. Doar greierii morţii, unor amintiri, se mai aud straniu şi vulgar, din mormintele săpate, în ţărâna trupurilor noastre. Turlele bisericilor păcii, stau înclinate, gata să se prăbuşească, peste ţintirimurile pline de iubiri, care se odihnesc în pace. 68 SORIN CERIN – Îngeri şi Nemurire 60. Valori Crime, suferinţe, doliu, moarte, foamete, boli, deznădejdi, cât preţ să fi pus Dumnezeu pe noi, atunci când ne-a creat? Dorinţe, speranţe, vise, amăgiri, deşertăciuni, iluzii, toate pentru a ne putea mântui, de cine, pentru ce şi de ce? Cereri, făuriri, minuni, numere, legi, bani, până unde vom mai număra, suferinţele şi umilinţele, valorii? Încotro? Nicăieri. 69 SORIN CERIN – Îngeri şi Nemurire 61.În zori Zori de cerneală pustie, aşteaptă gârboviţi de Timp, peniţa zilei, care se va înmuia, în inimile lor, pentru a scrie, noi fericiri sau tristeţi, cu pălmile bătătorite, de muncile Destinului. Vrăji şi descântece se aud, din noaptea sorţii, ce pare că nu vrea să plece, în odiseea uitării, unde vom ajunge cu toţii. 70 SORIN CERIN – Îngeri şi Nemurire 62.Greşeală Liniştea de dinaintea furtunii, creaţiei greşite a Lui Dumnezeu, s-a numit Neant sau Pace, Întâmplare sau Haos? Zbuciumul înveninat al Cunoaşterii, să fi greşit calea ce-i era hărăzită, ajungând la Om, doar Întâmplător? Cum să se fi numit verbul creaţiei? A Fi? Sau A Fost? Poate Va Fi! Sau nici una nici alta, fiindcă în realitate nu este nimic. 71 SORIN CERIN – Îngeri şi Nemurire 63. Sculptură Mi-am întors faţa clipei, spre tălpile zâmbetului tău, care mi-au strivit viitorul, călcându-l cu greutatea amintirii, cerului inimii care mi-a mai rămas, să-mi bată Destinul, obosit de atâta singurătate, răpusă de mulţimile privirilor, care mă iscodesc, cu sufletele lor de piatră, din care nu va sculpta nimeni, niciodată, statuia viselor mele, care să semene cu tine. Câţi stropi din ploile reci ale toamnelor, vor mai număra primăverile, speranţelor apăsătoare şi înecate, în sângele apusurilor prăpăstioase, prelinse pe tâmplele Timpului, care ne-a uitat pentru totdeauna, menirea? 72 SORIN CERIN – Îngeri şi Nemurire 64.Grangurii zilei Stea a aripilor naşterii mele, alungă-mi eclipsa vieţii, spre anotimpul regăsirii, de mine însumi. Flori de gheaţă, împodobesc vaza cuvintelor de vază, a grangurilor zilei, ce zboară în stoluri, spre a descoperi noi livezi de valori, ca mai apoi să le distrugă, aşezându-se nonşalanţi, pe sperietoarea cea de zi cu zi, a societăţii de consum, cu nume de presă politică. Viermii de mătase multicoloră şi zglobie, lustruiesc ghearele grangurilor, cu strălucirea larvelor de la microfoanele momentului, ce vor ţese costumele minciunii la modă, cu un penaj al verbelor, din ce în ce mai pestriţ, luminând nopţile reci şi surde, ale celor mulţi şi năpăstuiţi, care şi-au pierdut toată recolta din livezi. 73 SORIN CERIN – Îngeri şi Nemurire 65.Vitrina Existenţei Adeseori am căutat apa vieţii, în oceanul fără de sfârşit, al morţii care ne înconjoară, Destinul, aflând în cele din urmă, ţărmul pustiit de vorbe goale, ale infernului din noi, deşert ars de soarele neiertător, al deznădejdii pălmilor bătătorite, de neşansa de a deveni căuş, din care să pot sorbi lichidul atât de dorit, din ceea ce ar fi trebuit să fie viaţă, şi nu o umbră iluzorie a ei. Lecţii veninoase, sunt predate de şerpii politicilor la modă, totul trebuie să fie în perfectă stare, pentru a putea fi furat, etichetele viselor şi ambalajele destinelor, se cer a fi colorate cât mai viu, mai atrăgător, pentru a fi expuse în vitrina Existenţei, fără să mai conteze conţinutul, care oricum nu mai interesa pe nimeni, fiind livrat mereu Morţii. 74 SORIN CERIN – Îngeri şi Nemurire 66.Devenind nemuritori Un neant cunoscut există, nemaifiind, acel gol imens al lacrimilor, plouate din norii Destinului, pe piatra de mormânt a Speranţei, devenind diamantul Dorului, aşezat pe verigheta Amintirii, inimii tale, ce-mi bate cerul gândurilor, care-şi reîntâlneşte, ţărâna trupului cuvintelor, ce ne-au unit, în vara pustiită de rugina toamnei, tunând cu patimi şi fulgerând a remuşcare, ne atingeam până şi fericirea, chiar de era la capătul Universului, pe care-l luminam, cu săruturile şi îmbrăţişările Clipei, ale cărei Eternitate o sorbeam, devenind nemuritori. 75 SORIN CERIN – Îngeri şi Nemurire 67.Destin şi Viaţă Ai putea să te baţi cu îngerii mei de smoală, deveniţi nemuritori prin ceaţa străzilor cu nume de iubire? Să fii tu sentimentul care să existe în moartea din mine, cel plecat de dinainte de a fi creat, de un Dumnezeu în care n-am crezut niciodată? Zâmbete spasmodice sparg bisericile sufletului, pe care istoria îl vrea mai înfrânt decât Vremea, tututror simţurilor acestei lumi, binecuvântate cu iubire şi Destin. Râuri de cerneală a Deznădejdii, curg spre iubire, înecând-o cu mine, atât de mult am însemnat, peniţă ucisă de degetele, mari, reci şi dure ale Destinului, care nu mai putea să ne scrie, Viaţa. 76 SORIN CERIN – Îngeri şi Nemurire 68.Eşti Dumnezeul din Mine Numai carnea viselor, se cere în vitrinele Iubirii, chiar dacă coşmarurile, sunt mult mai scumpe, decât, toate vieţile la un loc, ale elor năpăstuiţi, de naşterile în ieslea de cristal, a Luminii Divine, din cerul gândurilor noastre. Şi-am început să tai, măcelar de vorbe în vânt, toate şoaptele şi neputinţele tale, care acum nu se mai pot trezi în zorii, gândurilor dorului din mine, cel însetat de nesfârşirea, eternităţii din inima ta, vânt lovit, de sanctuarul sângelui Cuvintelor, care-mi sculptează, chipul şi asemănarea ta, devenind Dumnezeul din mine…….. 77 SORIN CERIN – Îngeri şi Nemurire 69.Respiraţia nemuririi Dacă vrăjitoarele vieţii ne-ar fermeca moartea, oare am deveni mai fericiţi? Să ne fi născut sub semnul incertitudinii, unui Dumnezeu hoinar, care habar nu avea, de Păcatul Originar al gândurilor noastre? Şi-atunci cine să fim noi cei deposedaţi, de noi înşine? Lumini şi umbre scoase la mezat, pe scena roasă de vreme a unei lumi, ce a murit mai demult deât Vremea, sufletului care ne-a dat respiraţia Nemuririi? 78 SORIN CERIN – Îngeri şi Nemurire 70.Ochii Luminii Divine Toate toartele sparte, ale ceştilor de cafea, pătimaşe nemuririi din mine, nu se vor mai ţine cu degetele solemne, ale Existenţei, de sufletul tău, ci vor fi băute de armele reci şi sinistre, ale gândurilor murdare de sfârşit de lume, unde doar armatele de vise, mai pot face ceva, alături de tine, amantă a respiraţiilor reci de îmbrăţişări, pe care nu le voi mai avea niciodată, în patul conjugal ce ni s-a închinat, morţii de noi înşine, cei bătuţi de soarta, măcelului dintre Clipele unui Timp, prea obosit, să se mai privească, în ochii Luminii Divine, a sufletelor noastre. 79 SORIN CERIN – Îngeri şi Nemurire 71.Troiene Viscoleşte sângele paşilor tăi, în pustiul alb al ţărânii din mine, zăpezi venite din Lumea de Apoi, mă troienesc cu răceala patimilor, care mă ning greu cu plumbul apăsător, al căderii, din înălţimile fără sfârşit ale amintirii noastre. Nici păcatele nevinovate ale îngerilor întâlnirii, nu ne-ar mai putea spăla vreodată, troienele viselor care ne-au unit, frunţile, pe care ni se scurgeau apa vieţii eterne, într-un sărut al nemuririi. 80 SORIN CERIN – Îngeri şi Nemurire 72.Zori cerniţi Sânge de plumb, ce-mi curgi prin venele dorului, patimile zorilor cerniţi, de ochii tăi, care nu-mi mai răsar, pe cerul vieţii, niciodată. Zbor necontenit peste ceţurile fiinţei iubirii, unică şi nestemată, prin care respiram şi existam, împreună, acum, moartă, al cărei mormânt ni s-a pierdut, pentru totdeauna din calea paşilor, din ce în ce mai obosiţi şi mai abătuţi, în drumul lor spre neant. 81 SORIN CERIN – Îngeri şi Nemurire 73.Ploi pustii şi reci Frunze ruginite de dor, rup în căderea lor, ţărâna patimilor care le-au hrănit, împlinirea. Ploi pustii şi reci, ne macină calea paşilor sentimentelor, ce par a fi moarte, mai demult decât Timpul. Vremuri tulburi pline de întrebări, se aştern în troiene, fulguindu-ne cu amintiri atât de îngheţate, încât se sparg în mii de cioburi ale uitării, la fiecare atingere. 82 SORIN CERIN – Îngeri şi Nemurire 74.Revedere Niciodată steaua eternităţii, Clipei noastre, nu ne va cădea, pe bolta cerului sufletelor, în cimitirele, de vise şi aşteptări, ale revederii. Vom alerga mereu, prin Universul nemuririi, unde vom lumina, întunericul măştilor de granit, ale stelelor celorlalte Clipe, care se înlănţuiesc, despărţindu-ne calea prin Timp, şi ne zâmbesc în festivalul indiferenţei. Doar amintirea Luminii Divine, a iubirii pe care am aprins-o, undeva-cândva, cu sărutul etern al împlinirii, ne mai arată calea, spre Adevărul Absolut, în care trăiam odată. 83 SORIN CERIN – Îngeri şi Nemurire 75.Dacă Dacă eu sunt cerul, tu eşti steaua lui. Dacă eu sunt marea, tu eşti ţărmul ei. Dacă eu sunt visul, tu eşti zorii lui. Dacă eu sunt nemurirea, tu eşti eternitatea ei. Dacă eu sunt cuvântul, tu eşti înţelesul lui. Dacă eu sunt iubirea, tu eşti împlinirea ei. Dacă eu sunt amintirea, tu eşti lacrima ei. Dacă eu sunt dorul, tu eşti nesfârşirea lui. 84 SORIN CERIN – Îngeri şi Nemurire 76.Moara Păcatelor Sunt viscol născut din steaua şoaptelor tale cu inimi de gheaţă, fulgi de înţelesuri se aştern, peste mormintele viitorului care ne înveşmântă, cu un prezent al nimănui. Răsete de cristal sparte în cioburile indiferenţei, asurzesc paiaţele promenadei, de priviri iscoditoare ale unui Timp, atât de străin de noi înşine, încât nici Moara Păcatelor nu-l mai recunoaşte, cu toate că-i mănâncă pâinea huzurului, dospită între pereţii de lemn putrezit al indiferenţei, din care au fost tăiate, scândurile sicriului şansei, de a fi lumea bună, al bulevardului pervers şi obscen, ce dă viaţă, numai celor ce ştiu să-i respecte, morala bordelului, denumit pompos, Parlament . 85 SORIN CERIN – Îngeri şi Nemurire 77.La piaţa de vechituri a omenirii Pare să fi nins, cu toate regretele mănăstirilor de patimi, peste imensitatea albă, a trupurilor cernite de vorbe-n vânt, duse spre înţelesurile meschine ale soartei, unde sălciile, nici să-şi plângă apa vieţii, nu mai ştiu, de atât de multă sinceritate, afişată cu nesaţ, înaintea toporului religios, cu lame ascuţite, a unei întâlniri dintre desfrâu şi credinţă, în biserica roasă de moliile mântuirii, plină cu haine descărnate de inimi, ce stau aruncate la nimereală, în fraze pompoase, rupte,peticite şi murdare, prea de timpuriu, spre a fi donate copiilor de clipe, ucişi mai devreme decât naşterea, dăruită morţii, în piaţa de vechituri a omenirii, cu nume de istorie. 86 SORIN CERIN – Îngeri şi Nemurire 78.Banii libertăţii Ramuri meschine lovesc ferestrele gândurilor, spre a fi sparte de păcatele ahtiate, după banii libertăţii de a reuşi, să răstoarne ierarhia toaletelor publice, unde mizeria este cinste , iar mucegaiul drept fală. Verbe care nu mai au răbdare, stau gata să înşface noi funcţii în dezinfectarea, gurilor care mai respiră, aerul curat al democraţiei, în lumea deocheată a politicii. 87 SORIN CERIN – Îngeri şi Nemurire 79.Jug de boi Înhămaţi în legi făcute, doar pentru ieslea noastră, ne tragem zilele din ce în ce mai biciuite, străpunse de hamurile, promisiunilor neîndeplinite, ale gratiilor ce se doresc, viitoarea noastră libertate, şi care ne amăgesc din amvonul, panteonului cu nume de cont bancar. Jug de boi lacomi şi nesimţiţi, stă tras la indigo în loc să tragă, carele vieţilor din ce în ce mai grele, de plumbul topit al nevoilor care ne ard, încărcate de dezolare şi angoasă, pe faţa societăţii de consum care ne consumă, vrând să arăm mai multe bunuri, pe ogoarele necinstei şi mârlăniei, aflate în proprietatea unei patrii de nimicnicii, ce par a nimănui, scăldată de soarele sfânt al infamiei, care flutură în vântul indiferenţei, pe catargul urii şi meschinăriei, a celor care ne propovăduiesc bunăstarea, la masa şubredă a dorinţelor, pline de iluziile deşănţate ale unei democraţii, din ce în ce mai originale, cu vanitate şi dezgust faţă de tot ce are gust. 88 SORIN CERIN – Îngeri şi Nemurire 80.Lupi desfiguraţi de ură Şoarecii nesimţirii şi-au pierdut găurile hoţiei, iar acum rod politica de mucava a democraţiei, pe malurile indiferenţei clădite cât mai solid, cu cărămizile din vise aduse de dinafară, de gândurile bunăstării. Lupi desfiguraţi de ură, lacomi şi meschini, votaţi şi parafaţi de publicitatea macabră, a dictaturii cinice a banului, promit oilor iubire şi desfătare, cu fânul unor clipe din cea mai bună calitate, care se dovedeşte a fi sângele unei istorii, ce nu-şi poate înţelege niciodată, calea amară a neputinţei, de a se privi cu adevărat în oglinda adevărului. 89 SORIN CERIN – Îngeri şi Nemurire 81.Rămăşaguri Câinii spasmodici ai deşertăciunii, aleargă în haită spre căile Domnului, Cel hulit şi adulat, scuipat şi sărutat, de moaştele care stau la coada greşelilor, spre a se închina vremelnicelor Iluzii a Vieţii. Rămăşaguri de cartier stau pavăză, pălmilor bătătorite de neşansa, sfârtecării unui hoit de moment, spre a fi înghiţit cu tot cu ghearele, care ne taie respiraţia viitorului, din ce în ce mai sinistru. 90 SORIN CERIN – Îngeri şi Nemurire 82.Morminte faraonice Fabrici istovite de propriul fum, sunt duse spre nicăieri în incendii apocaliptice, aprinse de licuricii străvezii şi insipizi, care ne luminează noaptea suspinelor, batjocorind şi furând muncile Existenţei, de a fi fericiţi. Vrăjitori politici caută hamali electorali, pentru înflorirea economiei, din buzunarele rupte de vântul soartei, pecetluită pe mormintele faraonice, cu nume de catedrale, ale legilor şi legităţilor meschine, nesupuse societăţii inadaptate, la lumea şi viaţa de apoi, a religiei. 91 SORIN CERIN – Îngeri şi Nemurire 83.Prezent alterat Reglări de conturi spasmodice, cu Dumnezeul cel crucificat, piroane ruginite de lacrimi, stau înţepenite în taine şi datini strămoşeşti, sfârtecându-le cu tăişurile lor pătrunzătoare, atunci când Viitorul vor să le elibereze, de povara propriului trecut , al vânzării de noi înşine. Diademe de păcate stau mărturie, pe capetele mireselor morţii, care ne aşteaptă la nunta cu Destinul, pentru a ne împlini soarta, de a fi renegaţii unui Dumnezeu, care a uitat să-şi plătească datoria, atunci când a băut la crăşma Creaţiei, apa vieţii noastre, până când i-a stat în gât şi s-a înecat cu noi, atunci c-a hotărât să-şi achite consumaţia, pe care a stropit-o din belşug cu Păcatul Originar, spre a fi mai aprinsă, cu cât mai multe stele de tărie, pe care le aducea din trecut, aruncându-le haotic precum îi este obiceiul Timpului Său, spre a plăti pe taraba măsluită a Destinului, de Prezentul nostru alterat şi trist de Iluzia Vieţii, pe care nici cele mai sărace şi banale Clipe, par că nu-l mai vor. 92 SORIN CERIN – Îngeri şi Nemurire 84.Compromis, Dumnezeu şi Satan Statui de ceară se topesc în sângele promisiunilor, luând forme groteşti, de Cuvinte fără căpătâi, hărţuite şi muşcate, de dinţii asfaltului sentimental, unde nici un pas, oricât de greu, de mare, de semeţ, sau de mic şi neînsemnat ar fi, nu poate lăsa nici o urmă, în bordelul desfătării, unde se avortează visele, spre a da loc, morţii obişnuite de fiecare zi, a trăirilor animalice din sufletele, noroiului putred, din care ne-a modelat Dumnezeul infamiei, din noi, Cel lepădat de Satana care exista pentru un crez, prea divin spre a nu putea deveni religie ci ştiinţă, prea mişcător spre a nu fi compromis ci artă, cu nume de Desăvârşire a Fericirii, pe care Dumnezeu ne-a interzis-o, promiţându-ne să avem această jucărie, într-o Viaţă de Apoi, unde sperî să poată fi mai darnic, deoarece acum nu mai are cu ce să-şi plătească, nici măcar propriile cheltuieli de înmormântare, din noi înşine. 93 SORIN CERIN – Îngeri şi Nemurire 85. E vorba de-o vârstă a Timpului meu E vorba de-o vârstă a Timpului meu, sunt doar o mlădiţă a cerului din vine, nici stoluri de dureri şi nici chiar Dumnezeu, nu poate muri fără suflarea din mine. Razant mă apropii de moarte şi sper, că toţi colţunaşii iubirii, vor fi împărţiţi de mister, dor şi cer, când voi fi pus cu lacrimi în groapa amintirii. E vorba de-o vârstă a Timpului meu, atât de bolnav de iubire, cu toţi cei de faţă mai sunt viu şi sper, că mai credem în viaţă şi fire. Noi , cei de cristal ce ne spargem încet, în cioburi de vreme şi-amintire, dorim să ne daţi mai mult decât mister, în troiene de vraci şi cimitire. Mai morţi decât pacea şi mai vii ca războiul, ne cinstim c-un priveghi al onoarei, că ne-am născut pe un alt teritoriu, decât cel ars de- un soare-al teroarei. E vorba de-o vârstă a Timpului meu, cel umilit de credinţă, să pot să mă înfrupt cu mândrie şi eu, 94 SORIN CERIN – Îngeri şi Nemurire din taina ce mă lasă-n nefiinţă. 86.Târg de oase E târg cu oase de frumuseţi, câştigătoare de titluri Miss Univers, ce-şi etalau cândva nurii reci şi sfidători, neştiind cât vor valora, în cimitirul Destinului, unde cioclii de întâmplări, îşi varsă otrava zilei, pe palmele bătătorite, de ţărâna trupurilor, din vorbe fără rost şi zile dezbrăcate de orice frumuseţe, ce privesc obsecn şi înjură orizontul, care vrea să le acopere goliciunea, cu noaptea din el. Felinare roşii abia aşteaptă să se aprindă, în bordelul sentimental, vrăjit cu tarabele de prost gust, ale mercenarilor orelor de piatră, tocmiţi să negocieze numărul deceselor, la porţile Infernului sau Paradisului, Lui Dumnezeu. 95 SORIN CERIN – Îngeri şi Nemurire 87.Aburi descărnaţi Acari insalubri schimbă macazurile politicilor la modă, parlamentari pornografici se pregătesc pentru scenă, aburii descărnaţi de vrajă ai nopţilor de petreceri, se dovedesc a fi plumb topit ce curge prin venele pătimaşe de sex, ce vor să de-a noi legi împotriva prostituţiei, c-aşa dă bine poporului care şi-a lăsat mahmureala, în braţele legiuitorilor, pentru a le croi costume de prostie, din cele mai diverse culori şi modele. 96 SORIN CERIN – Îngeri şi Nemurire 88.În mine Sunt pustiit, de privirile goale, ale întrebărilor de vânt, dinţi de cremene, îmi sfârtecă orizontul inimii, care la fiecare sfâşiere, fulgeră atât de tare, încât arde cu lacrimile sale, întreaga cale, pe care a străbătut-o Dumnezeu, în mine. Urme de amintiri, stau singure şi triste, în zăpada de sfârşit de lume, ce mai ninge cu aşteptări. Strigăte de groază, străbat crengile sentimentelor, aruncate de viscolul iubirii, atât de departe, de trunchiul întâmplării care le-a dat viaţă, încât nu vor mai fi niciodată, paşii privirii miracolului, ce a născut, eternitatea ta, în mine. 97 SORIN CERIN – Îngeri şi Nemurire 89.Castelul de nisip Când am deschis poarta, castelului iubirii noastre, mi-am dat seama că era construit, din nisip sentimental, gata să se năruie, peste toate năzuinţele şi aspiraţiile, devenind un ţărm spălat, de valurile uitării, pentru totdeauna. Şi-am desenat pe nisip, o inimă, dar şi-a pierdut repede conturul, fiind acoperită de vântul Deşertăciunii, ce dorea să fie domnişoară de onoare, la nunta prejudecăţilor cu Destinul. 98 SORIN CERIN – Îngeri şi Nemurire 90.Ajutaţi-L pe Dumnezeu Aripi mute se ceartă cu văzduhul, scriind pe spatele acestuia, tainele împietrite ale zborului speranţelor, care se prăbuşesc isteric, peste trenul aşteptărilor, ce pare oprit pentru totdeauna, în gara cimitirului, unde este înmormântat Timpul. Câtă linişte strigătoare la cer, se perindă pe peroanele reci şi putrede, ale unor soluţii, ce încă îşi biciuesc paşii fără urme, plini de regrete şi remuşcări zadarnice, de când şi-au pierdut orele întâlnirilor, la ruleta nemiloasă, adusă de Dumnezeu la cazinoul Desfrâului, ca să facă bani, fiindcă întreţinerea Raiului şi Iadului , s-a scumpit mult în ultima vreme, smoala, păcatele, focul, încălzirea lor, costă, la fel şi luxul Paradisului, asta ca să nu mai vorbim, de sfinţii doritori de confort, care au numai drepturi dar nu şi obligaţii, aşa că ajutaţi-L pe Dumnezeu! 99 SORIN CERIN – Îngeri şi Nemurire 100 